Cuneiform Tablet RA 60 128
Cuneiform tablet, dated to the Old Assyrian Period (ca. 1950-1850 BC).
Genre: testimony | settlement of accounts
Transliteration:
4 GÚ AN.NA ša ḫi-na-a i-na É ḫi-na-a e-lá-ma ù a-šur-na-da a-na 3-ší-šu i-zu-zu-ma 1 GÚ 20 ma-na AN.NA e-lá-ma il₅-qé 1 GÚ 22 ma-na AN.NA a-šur-na-da il₅-qé 1 GÚ 20 ma-na AN.NA qá-sú ša kàr-wa-a e-lá-ma a-šur-na-da ù a-šur-dan a-na tur₄-ḫu-mì-it a ṣé-er kàr-wa-a ú-šé-bi₄-lu a-bu-ša-lim i ri-iš a-bi₄-šu i-zi-iz iš-tù e-lá-ma mì-tù ḫi-na-a a-lam im-ḫu-ur-ma ra-bi₄-ṣa-am e-ḫu-úz-ma ṭup-pá-am ša dí-in a-lim{ki} lu za-iz AN.NA ša ḫi-na-a lu DUMU a-wi-lim lu a-ša-at a-wi-lim lu kà-ṣa-ru-um lu ša i ri-iš a-wi-lim i-zi-zu lu ša i-na pì-i e-lá-ma ba-áb ni-bi₄-ri-šu iš-me-ú a-na kà-ri-im kà-ni-iš ub-lam-ma a ma-lá ṭup-pì-im ša a-lim{ki} kà-ru-um kà-ni-iš i-dí-ni-a-tí-ma a-šur-na-da ša AN.NA iš-tí e-lá-ma i-zu-zu ú a-bu-ša-lim DUMU e-lá-ma ša i ri-iš a-bi₄-šu i-zi-zu IGI GÍR ša a-šur ší-bu-tí-ni ni-dí-in